"Агәыҳалалратә проект "Аамҭақәа реимадара" аусура хацнаркит. Ари апроект хықәкыс иамоуп Тҟәарчали Тҟәарчал араиони иқәынхо ахәыҷқәа еиуеиԥшым аҭыԥ ԥшӡақәа рҭаара, урҭ рҭоурых рзеиҭаҳәара. Абас еиԥш аидеиа анҳау, атурфирма "Аԥсуа-тур" адгылара ҳарҭеит, Тҟәарчалтәи актәи абжьаратә школ аҵаҩцәа рзы имҩаԥган раԥхьатәи аныҟәара. Ахәыҷқәа аҭааит Афон ҿыц, дара дрыцын ақалақь аҭоурыхтә баҟақәа ртәы рзеиҭазҳәоз ауаҩы. Ахәыҷқәа ражәақәа рыла, аҳаԥы даара иргәаԥхеит. Рҭаацәа ауахәама аргыларазы рхатәы лагала ҟарҵеит, дара шәкы-шәкы мааҭ еизганы, "Ашана" иахырыԥхьаӡалеит. Зыӡбахә ҳәоу апроект хымз инарзынаԥшуа ицалоит, ари аамҭа иалагӡаны ессабша тҟәарчалаа рзы имҩаԥгахоит аныҟәарақәа. Макьана ҳалагеит Тҟәарчал ала, аха анаҩс ари апроект иҵегьы аҿиара аиуп ҳәа сгәы иаанагоит", - азгәалҭеит Џьынџьалԥҳа.
Инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.